^ par. 19 Polelwana “lefase le lefsa” ga se polanete e mpsha ya kgonthe; go e na le moo, ke polelwana ya seswantšhetšo yeo e šupago go lekoko la batho bao ba phelago lefaseng bao ba amogelwago ke Modimo.—Psalme 66:4. Ntwa ya Bobedi ya Lefase e thomile ka 1939, gomme ngwageng wo o latelago, modiro wa Dihlatse tša Jehofa nageng ya Canada wa thibelwa. Dikolong go be go dirwa dilo tša go swana le go dumediša folaga le go opela koša ya setšhaba. Nna le sesi wa ka e lego Dorothy, re ile ra rakwa ka klaseng nakong ya ditiragalo tšeo. Ka letšatši le lengwe, morutiši wa ka o ile a nkwera gomme a re ke lefšega. Ge sekolo se tšwile, bana ba bantšinyana bao ke tsenago le bona ka klaseng ba ile ba ntlhasela gomme ba ntahlela fase. Eupša tlhaselo yeo e ile ya nthuša gore ‘ke kwe Modimo e le mmuši go e na le go kwa batho.’—Dit. 5:29.